Diari Oficial de la Generalitat Valenciana


Sumari del DOGV 3041, del 23-07-1997 (1997/8690)

ACORD de 21 d'abril de 1997, de la Comissió Territorial d'Urbanisme d'Alacant, relatiu a la modificació puntual número 14 del Pla General d'Ordenació Urbana de Cocentaina Alineacions al Carrer de la Pujada a Sant Cristòfol.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3041

Data del DOGV
:   23-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8690


Data del document
:   21-04-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 21 d'abril de 1997, de la Comissió Territorial d'Urbanisme d'Alacant, relatiu a la modificació puntual número 14 del Pla General d'Ordenació Urbana de Cocentaina Alineacions al Carrer de la Pujada a Sant Cristòfol.  
La Comissió Territorial d'Urbanisme, en sessió celebrada el dia 21 d'abril de 1997, va adoptar el següent acord:  
Vist l'expedient de referència i segons els següents:  
Antecedents de fet  
Primer  
L'ajuntament, en la sessió plenària del dia 18 de febrer de 1997, va acordar-ne l'aprovació provisional, després de complir els tràmits d'exposició pública, mitjançant anuncis, en el Diari Oficial de la Generalitat Valenciana, de 12 de novembre de 1996 i en un dels diaris de major difusió provincial el 25 d'octubre de 1996, i no s'hi han presentat al·legacions.  
Segon  
La documentació està integrada per memòria informativa i justificativa, plans d'alineacions actual i modificat.  
Tercer  
Aquest expedient té com a objecte la variació d'un vial acabat en atzucac situat en sòl urbà, zona IA (sòl industrial d'edificació aïllada) per a evitar la construcció de murs de contenció de gran altura i evitar tocar un arbratge de xiprers.  
No afecta cap altre paràmetre que no siguen les alineacions i la superfície del vial, i es disminueix la superfície edificable en 700 metres quadrats.  
Consideracions tècniques jurídiques  
Primera  
La tramitació efectuada fins la data per l'ajuntament és suficient respecte de la modificació del Pla General, d'acord amb el que estableixen els articles 38 i 39, per remissió del 55.1 de la Llei Reguladora de l'Activitat Urbanística.  
Segona  
La documentació es considera completa quan resulta procedent per al tràmit d'aprovació definitiva, en compliment de l'article 38.3 de la Llei Reguladora de l'Activitat Urbanística.  
Tercera  
Les determinacions contingudes en aquest expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal i com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Quarta  
No obstant això, s'ha detectat un error en la delimitació del sòl urbà en els plans 1/5.000, que no coincideix amb els 1/1.000, en la part de zona verda en sòl no urbanitzable limítrof amb la modificació. S'entén que preval la delimitació a escala 1/1.000.  
Cinquena  
La Comissió Territorial d'Urbanisme és l'òrgan competent per a l'adopció d'aquest acord a l'empara del que disposen els articles 39 i 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i articles 9 i 10 del Reglament dels Òrgans Urbanístics de la Generalitat Valenciana aprovat per Decret 77/1996 de 16 d'abril del Consell.  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme acorda:  
1. Aprovar definitivament la modificació puntual número 14 del Pla General d'Ordenació Urbana Alineacions al carrer de la Pujada a Sant Cristòfol, del municipi de Cocentaina, i es comunica a l'Ajuntament la conveniència de corregir l'error detectat en la consideració tècnica i jurídica quarta.  
2. Publicar íntegrament aquest acord aprovatori en el Diari Oficial de la Generalitat Valenciana a efectes de la seua immediata entrada en vigor, d'acord amb el que disposen els apartats 2 i 4.b de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.  
Contra aquest acord, que no esgota la via administrativa, podrà interposar-s'hi un recurs ordinari davant el conseller d'Obres Públiques, Urbanisme i Transports, en el termini d'un mes, segons disposen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.  
Alacant, 21 d'abril de 1997  
El president de la Comissió Territorial d'Urbanisme,  
FERNANDO MODREGO CABALLERO